Kivu ežeras

Kivu ežeras (, ) – ežeras vidurio rytų Afrikoje, Ruandos ir Kongo Demokratinės Respublikos valstybių teritorijoje.

Ežero ilgis ~100 km, didžiausias plotis 50 km, didžiausias gylis 480 m (ar 496 m), vidutinis 240 m. Paviršiaus altitudė 1459 m. Krantai statūs, aukšti, kalnuoti. Daugiau kaip 150 salų, didžiausia – Idžvi.

Virungos ugnikalnių išlieta lava padėjo susiformuoti aplinkiniam gamtovaizdžiui. Šie kalnai dunkso vakarinėje Didžiojo riftinio slėnio šakoje. Kadaise šios šakos upės tekėjo į šiaurę Nilo link, tačiau manoma, kad ugnikalnių lava užtvenkė upes – taip susidarė Kivu ežeras.

Dėl raižytų krantų Kivu kartais vadinamas gražiausiu Afrikos ežeru, tačiau jis pavojingas aplinkiniams gyventojams. Pro ežero dugną smelkiasi anglies dvideginis ir, stabdomas didžiulio vandens slėgio (vidutinis ežero gylis yra apie 180 m, tačiau vietomis siekia 400 m) kaupiasi ant dugno. Kai tokiomis pat sąlygos 1986 m. susidarė Nioso ežere Kamerūne, mirtinas anglies dvideginio debesis staiga prasiveržė pro vandenį ir kaip dusinanti antklodė užklojo tankiai apgyventus slėnius; tuomet žuvo per 1700 žmonių.

Iš Kivu ežero į Tanganiką išteka Ruzizi (Nilo baseinas). Ežeras laivuojamas. Iš ežero išgaunamas metanas. „Rwanda Inaugurates Groundbreaking Methane Power Project“. MIT Technology Review. Šiaurinė dalis priklauso Virungos nacionaliniam parkui. Pakrančių didžiausi miestai: Bukavu, Goma (Kongo DR), Gisenjis, Šangugu (Ruanda).

 Šaltiniai 

Kategorija:Kongo Demokratinės Respublikos ežerai
Kategorija:Ruandos geografija